Էթել Բերիմոր

Էթել Բերիմոր (, ), ամերիկացի դերասանուհի, Բերիմորների դերասանական ընտանիքի անդամներից մեկը։

Կենսագրություն

Կարիերա 
Էթել Մեյ Բլայթը () ծնվել է 1879 թվականի օգոստոսի 15-ին Ֆիլադելֆիայում, Փենսիլվանիա, եղել է դերասաններ Մորիս Բերիմորի և Ջորջիանա Դրյուի ընտանիքի երկրորդ երեխան։ Նա դերասաններ Ջոն Բերիմորի և Լայոնել Բերիմորի քույրն է, ինչպես նաև Դրյու Բերիմորի ոչ հարազատ տատիկն է։ Իր մանկությունը դերասանուհին անցկացրել է Ֆիլադելֆիայում, որտեղ հաճախել է կաթոլիկ դպրոց։

Իր առաջին հայտնությունը Բրոդվեյում կայացել է 1895 թվականին մի պիեսում, որտեղ նաև խաղացել են իր հորեղբայրը՝ Ջոն Դրյու Կրտսերը, և Մոդ Ադամսը։ Նրա հետ միասին նա նաև հայտնվել է «Ռոզմարի» պիեսում 1896 թվականին։ Իր բրոդվեյան դերերի շրջանում նաև հայտնի են Նորան «Տիտիկների տանը» ֆիլմում (1905) և Ջուլիետան «Ռոմեո և Ջուլիետա»-ում (1922)։ 1926 թվականին նա մեծ հաջողություն է ունեցել՝ խաղալով Ուիլյամ Սոմերսեթ Մոեմի «Մշտական կին» կատակերգական ներկայացման մեջ։

Էթել Բերիմորը Դերասանների ֆինանսական ասոցիացիայի կողմնակից է եղել և նույնիսկ մասնակցություն է ունեցել 1919 թվականի նրանց ապստամբության ժամանակ։ Դերասանուհին եղել է բեյսբոլի և բոքսի երկրպագու։ Բայց նրա սերը բոքսի նկատմամբ անցել է այն բանից հետո, երբ 1919 թվականի հուլիսի 4-ին դարձել է Ուիլյամ Դեմփսիի և Ջես Ուիլարդի գազանային մենամարտի ականատես, որտեղ Դեմփսին կոտրել է Ջեսի ծնոտը և մի քանի ատամներ։ Այդ օրվանից Բերիմորը երդվել է, որ այլևս երբեք չի այցելի և ոչ մի մենամարտի։

Առաջին անգամ մեծ էկրանին նա հայտնվել է 1914 թվականին, սակայն ակտիվ կինոկարիերան սկսել է միայն 1940-ական թվականներին՝ իր՝ Հոլիվուդ տեղափոխվելուց հետո։ Միակ երկու ֆիլմերը, որտեղ նա նկարահանվել է իր երկու եղբայրների հետ միասին, դարձել են «Կարմիր խաչի ազգային շքերթը» (1917) և «Ռասպուտինը և կայսրուհի» (1932)։

1945 թվականին «Միայն միայնակ սիրտ» ֆիլմում կատարած դերի համար Էթել Բերիմորը ստացել է «Օսկար» մրցանակը «Երկրորդ պլանի լավագույն դերասանուհի» անվանակարգում։ Մյուս հանրահայտ ֆիլմերը, որտեղ նա մասնակցություն է ունեցել, դարձել են «Աստիճան» (1945), «Փարադայնի գործը» (1947), «Ջենիի դիմանկար» (1948) և «Կեսգիշերյա համբույր» (1948)։ 1950-ական թվականներին դերասանուհին մի քանի անգամ հայտնվել է նաև հեռուստատեսությունում՝ կատարելով ոչ մեծ դերեր մի շարք հեռուստասերիալներում։

Հետաքրքիր փաստեր 
 2007 թվականի մարտի 22-ին «Օսկար» մրցանակը, որը պատկանում էր Էթել Բերիմորին, eBay համացանցային աճուրդում դրվել է վաճառքի։
 ԱՄՆ-ի ֆիլմագրության մեջ ունեցած մեծ ներդրման համար Էթել Բերիմորն արժանացել է աստղի Հոլիվուդի փառքի ծառուղում։

Մրցանականեր 
 1945 — «Օսկար» երկրորդ պլանի լավագույն դերասանուհու համար, «Միայն միայնակ սիրտը» ֆիլմի համար։

Ծանոթագրություններ

Արտաքին հղումներ 
 
 allmovie.com
 Queen Ethel Comes This Way Again 
 Ethel Barrymore photos and literature NYP Library
 Ethel Barrymore photo gallery - Fanpix
 with brother Lionel on his last film, Main Street to Broadway 1953
 Ethel Barrymore guest appearance on Whats My Line October 12, 1952 begins at 16:27
 Hattie Williams, Ethel and John Barrymore bow to the audience after a performance of A Slice of Life (1912) 
 Ethel Barrymore: Broadway Photographs (Univ. of South Carolina)
 Ethel Barrymore - Aveleyman
 Ethel Barrymore at Findagrave.com

Ամերիկացի դերասանուհիներ
Օսկարակիրներ
Ամերիկացի կինոդերասանուհիներ
Հոլիվուդյան փառքի ծառուղի
20-րդ դարի ամերիկացի դերասանուհիներ
«Ոսկե գլոբուս» մրցանակի դափնեկիրներ
Երկրորդ պլանի լավագույն դերասանուհի Օսկարի մրցանակակիրներ
Ամերիկացի հեռուստատեսային դերասանուհիներ